Legea prosumatorului: Peste 700 de prosumatori cer introducerea proiectului pe ordinea de zi a Camerei Deputaților
Asociația Prosumatorilor și Comunităților de Energie din România (APCE) anunță că, în ultimele 24 de ore, peste 700 de prosumatori din țară au trimis petiții pentru introducerea „Legii Prosumatorului” pe ordinea de zi a Camerei Deputaților. Potrivit reprezentanților, adoptarea legii ar avea un impact pozitiv pentru ei, însă ar afecta furnizorii de energie electrică din România, întrucât aceștia vor trebui să „efectueze plăți lunare pentru energia livrată de prosumatori și să ofere soluții corecte de compensare”.